**ОСТВАРИВАЊЕ ПРАВА НА БЕСПЛАТНЕ УЏБЕНИКЕ ЗА ШКОЛСКУ  
2023/2024. ГОДИНУ**

ОБАВЕШТЕЊЕ ЗА РОДИТЕЉЕ/ДРУГЕ ЗАКОНСКЕ ЗАСТУПНИКЕ

Министарство просве планира да, у складу са Одлуком Владе Републике Србије, 05 Број: 401-2079/2023 од 16.03.2023. године, обезбеди бесплатне уџбенике и друга наставна средства из уџбеничких комплета које су школе изабрале да користе у настави у школској 2023/2024. години за ученике основних школа који припадају следећим категоријама:

* ученици из социјално/материјално угрожених породица (примаоци новчане социјалне помоћи);
* ученици који основно школско образовање и васпитање стичу по индивидуалном образовном плану, укључујући и ИОП 3;
* ученици са сметњама у развоју и инвалидитетом, који се по индивидуалном образовном плану, а потребни су им прилагођени уџбеници, као и ученици који образовно-васпитни рад не остварују по индивидуалном образовном плану, а којима је потребно прилагођавање (увећан фонт, Брајево писмо, електронски формат);
* ученици основних школа који су у породици треће или свако наредно рођено дете у систему образовања и васпитања;
* ученици првог и другог разреда основне школе који су глуви, а којима су потребни прилагођени уџбеници у електронском формату, са видео садржајима на српском знаковном језику:

Школи се као доказ о испуњености услова доставља следећа документација:

* за ученике, социјално/материјално угрожених породица - примаоце новчане социјалне помоћи, **решење (копија) којом се утврђује право на остваривање социјалне новчане помоћи**;
* за ученике који основношколско образовање и васпитање стичу по индивидуалном образовном плану (ИОП1, ИОП2 и ИОП3), **није потребна посебна документација,** јер школа поседује податке о наведеним ученицима;
* за ученике који су у породици треће или свако наредно рођено дете које је у систему школовања (средња школа, факултет), потврду образовно-васпитне установе о својству ученика, односно студента. **Потврду образовно-васпитне установе о својству ученика односно студента, прилаже се за свако дете**.

За ученике који су у породици треће или свако наредно рођено дете и налаза се у основној школи, школа не издаје потврду, јер школа поседује податке о наведеним ученицима.  
  
Рок за достављање документације је **понедељак, 03. април 2023.године до 14.00 часова.**

**За ученике будућег првог разреда документација се доставља директорки школе, за све остале ученике одељењским старешинама.**

Директорка школе

\_\_\_\_\_\_\_\_\_\_\_\_\_\_\_\_

Катарина Конић